
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904


	Έκθεση

Γιώργου Τορναρίτη

Hope for Cyprus
στο Σπίτι της Κύπρου


	



Τη Δευτέρα 16 Μαρτίου 2015 και ώρα 20:00 εγκαινιάζεται η έκθεση του Γιώργου Τορναρίτη Hope for Cyprus, στο Σπίτι της Κύπρου, Ξενοφώντος 2Α στο Σύνταγμα.


Τα εγκαίνια της έκθεσης θα τελέσει ο Γενικός Διευθυντή του Υπουργείου Εξωτερικών της Κυπριακής Δημοκρατίας, Πρέσβυς κ. Αλέξανδρος Ν. Ζήνων.


Ο Γιώργος Τορναρίτης παρουσιάζει για πρώτη φορά στο Αθηναϊκό κοινό τα ζωγραφικά του έργα.


Έργα, τα οποία αποδίδονται με ένταση, ζωηρά χρώματα και συναίσθημα.  Έργα που εκφράζουν τους φόβους, τις ανησυχίες και τον πόνο των ανθρώπων της Κύπρου, αλλά συνάμα την ελπίδα για ένα καλύτερο αύριο, για μια Κύπρο ενωμένη και ελεύθερη.  

Ο Γιώργος Τορναρίτης είναι δικηγόρος, συγγραφέας, συλλέκτης και  εικαστικός δημιουργός,


Το 1984 ίδρυσε το πρώτο Μουσείο Θαλάσσιας Ζωής στην Κύπρο στην Αγία Νάπα.  Το 1987 παρουσίασε εκθέσεις κοχυλιών και υποβρύχιων φωτογραφιών στην πινακοθήκη Πιέριδη στην Αθήνα και στην Πύλη Αμμοχώστου στη Λευκωσία αντίστοιχα.  Το 1992 μαζί με τον Δρα Δημήτρη Ζ. Πιερίδη συστήνουν το Ίδρυμα Τορναρίτη – Πιερίδη Θαλάσσιας Ζωής, του οποίου είναι και Πρόεδρος Δ.Σ. Έδωσε δε ως δωρεά την προσωπική του συλλογή από απολιθώματα, κοχύλια και σπάνιο φωτογραφικό υλικό.  


Το Ίδρυμα προχώρησε στη δημιουργία δύο ξεχωριστών Μουσείων. Το Μουσείο Θαλάσσιας Ζωής Τορναρίτη – Πιερίδη, το οποίο τώρα στεγάζεται στην Αγία Νάπα και φέρει το όνομα «Θάλασσα» και το Μουσείο Παλαιοντολογίας Τορναρίτη – Πιερίδη στην παλαιές αποθήκες στη Λάρνακα.  Και το δύο μουσεία είναι τα πρώτα του είδους τους στην Κύπρο, το δε «Θάλασσα» βραβεύθηκε από την Ευρωπαϊκή Ένωση ως ένα από τα καλύτερα Μουσεία της Ευρώπης.


Ζωγραφίζει από το 1965 και έλαβε μέρος σε σημαντικές εκθέσεις ζωγραφικής στην Κύπρο και το εξωτερικό.

Διάρκεια: 17 - 27 Μαρτίου 2015

Ώρες λειτουργίας: Δευτέρα – Παρασκευή 11:00 – 18:00

4 Μαρτίου 2015 

